Βασίλειος Μπάλκος

Ο Βασίλειος Μπάλκος (1874 - 5 Απριλίου 1943) ήταν Έλληνας θεολόγος και πολιτικός, ο οποίος διετέλεσε βουλευτής Πρέβεζας (1915, 1920-22), Δήμαρχος Πρέβεζας (1923, 1924-29, 1934-41), Νομάρχης Ηλείας (1930), Νομάρχης Φλώρινας (1930-32) και Νομάρχης Κεφαλονιάς (1933).

 Βιογραφία 
Γεννήθηκε στην Πρέβεζα το 1874 και καταγόταν από καλή οικογένεια της πόλης. Σπούδασε θεολογία στη Θεολογική Σχολή της Χάλκης από την οποία αποφοίτησε το 1895. Μετά την ολοκλήρωση των σπουδών του και ως κληρικός, διορίστηκε διευθυντής των Ελληνικών σχολείων της Ρουμανίας.
Ιωάννης Χ. Χατζηιωάννου, «Δήμος Πρεβέζης», Πανελλήνιον Λεύκωμα Εθνικής Εκατονταετηρίδος 1821-1921. Η χρυσή βίβλος του Ελληνισμού, τόμος ζ΄ (Ναυτιλία - Βιομηχανία - Εμπόριον), Αθήνα, 1928, σελ. 236. Εκεί αγάπησε τη δασκάλα Ματρώνα, την οποία παντρεύτηκε χωρίς να αποκτήσουν απογόνους.

Το 1903 πήγε στο Μοναστήρι (Μπίτολα) ως αντιπρόσωπος του Μακεδονικού Κομιτάτου.Ηλίας Βασιλάς, Η οικογένεια Μπάλκου της Πρεβέζης, Άπαντα Ηλία Β. Βασιλά, (Επιμ. Νίκος Δ. Καράμπελας), Δήμος Πρέβεζας & Ίδρυμα Ακτία Νικόπολις, Πρέβεζα 2012, σελ. 581-585. Εκεί γνωρίστηκε και συνδέθηκε με στενή φιλία με τον Δημήτριο Λαμπράκη, εκδότη κατόπιν της εφημερίδας το Βήμα.

Το 1911 επέστρεψε στη γενέτειρά του, Πρέβεζα. Το 1912-13 διετέλεσε διοικητικός Επίτροπος του Καζά Μαργαριτίου. Το 1913 απέβαλε τα ράσα και έγινε θερμός οπαδός του Ελευθέριου Βενιζέλου. Εκλέχτηκε βουλευτής Πρέβεζας το 1915 και 1920-1922. Διορίστηκε Δήμαρχος Πρέβεζας το 1923 και εκλέχτηκε δήμαρχος τις ίδιας πόλης το 1924, θέση στην οποία παρέμεινε μέχρι το 1929.

Στις 7 Μαΐου του 1930 ο Ελευθέριος Βενιζέλος τον διόρισε, μετά από υπόδειξη του Δημητρίου Λαμπράκη, νομάρχη Ηλείας, θέση στην οποία παρέμεινε μέχρι τις 3 Οκτωβρίου 1930.Αφίχθη στον Πύργο στις 24 Μαΐου 1930 και εγκαταστάθηκε στο ξενοδοχείο Ξενίας Μέλαθρον. Ήταν ο πρώτος νομάρχης της Ηλείας μετά την επαναφορά του θεσμού το 1930. Βλ. Βύρων Δάβος, Στον Πύργο και στην Ηλεία του 1821-1930, Αθήνα. Διορίστηκε νομάρχης Φλώρινας από το 1930 μέχρι το 1932,Την άφιξή του και την ανάληψη των καθηκόντων του ως Νομάρχη Φλώρινας πληροφορούμαστε από την τοπική εβδομαδιαία εφημερίδα Έλεγχος, φύλλο 451 της 11.10.1930, σελ. 4. Η διακήρυξη αποχώρησής του φαίνεται στην τοπική εβδομαδιαία εφημερίδα Έθνος, φύλλο 97 της 10.12.1932, σελ. 1. και Καστοριάς το 1933. Το 1934 εκλέχθηκε και πάλι δήμαρχος της Πρέβεζας και παρέμεινε μέχρι τις 20 Απριλίου 1941, οπότε παύτηκε από τους Ιταλούς. Είναι ο μακροβιότερος συνολικά δήμαρχος Πρέβεζας με 15 περίπου χρόνια δημαρχίας σε τέσσερις θητείες. Πέθανε φτωχός το 1943 στην Αθήνα.

Στην πόλη της Πρέβεζας κεντρική οδός, στην οποία στέκει το κτήριο της Λαϊκής Αγοράς, που κτίστηκε επί δημαρχίας του, φέρει το όνομά του. Ο οικογενειακός τους τάφος είναι στο κοιμητήριο της Πρέβεζας.

 Βιβλιογραφικές Παραπομπές 

Κατηγορία:Νομάρχες Ηλείας
Κατηγορία:Νομάρχες Κεφαλληνίας
Κατηγορία:Νομάρχες Φλώρινας
Κατηγορία:Βουλευτές Θεσπρωτίας
Κατηγορία:Βουλευτές Πρέβεζας
Κατηγορία:Δήμαρχοι Πρέβεζας
Κατηγορία:Μακεδονομάχοι
Κατηγορία:Απόφοιτοι της Ιεράς Θεολογικής Σχολής της Χάλκης